**Стилске фигуре**

**(утврђивање)**

* Стилске фигуре представљају посебан начин изражавања песничким језиком. Користећи стилске фигуре, песник не употребљава језик на уобичајен, свакодневни начин.
* Стилске фигуре = језичкостилска изражајна средства

**Персонификација** је стилска фигура којом се неживим и измишљеним бићима, стварима и појавама, апстрактним појмовима, биљном и животињском свету  дају особине живих бића. То је једна од најчешћих и најлепших стилских фигура.

(нпр. Ливада крај реке сања.)

**Епитет** је је реч или група речи која дочарава особине неке личности, предмет, или радњу. Користимо је у свакодневном говору, али се посебно користи у књижевности, како би писац што приближније пренео читаоцима импресије.

Епитети су једна од врста стилских фигура. Приповедачи и песници користе стилске фигуре како би обогатили књижевно дело, створили уметничку слику.

Такође, у народној књижевности постоје **стални епитети**, они су толико срасли са појединим речима да их песник употребљава у свим ситуацијама: **Звездано** небо, **црни** Арапин, **рујно** вино...

**Поређење или компарација** је стилска фигура која се састоји од три члана: од предмета који се пореди, предмета са којим се пореди и од њихове заједничке особине. Повезивање се врши поредбеним речима: као, слично, попут, налик, исто.

(нпр. јунак храбар као лав)

**Ономатопеја** ја стилска фигура којом се језичким средствима опонашају звуци из природе, стварају звучне слике помоћу речи. Изражајност се постиже захваљујући вези између звучања и значења речи.

(нпр. ***Крцну*** *колац неколико пута,*

***Звизну*** *пала неколико пута*...)

**Метафора** је стилска фигура која је веома блиска поређењу. Заправо, метафора је скраћено поређење. То је, у ствари, поређење у којем се изоставља оно што се пореди и поредбена реч *као*, а истиче оно чиме се пореди.

нпр. јунак храбар као лав (поређење)

јунак је лав (метафора)

Дакле, реч *лав* је овде метафора и служи да означи јунакову снагу, храброст, срчаност. Она се може употребљавати уместо речи *јунак* и тако добија ново значење.

**Хипербола** је стилска фигура коју карактерише преувеличавање, претеривање у изразу. Њоме се појаве, бића и предмети преувеличавају ради постизања јачег стилског ефекта или ради наглашавања неког емоционалног става. Њеном правилном употребом постиже се сликовитост и већа емоционалност код читалаца.

(*Ријеком крвца пољем тече*.)

**Задаци:**

1. Пронађи у тексту и на линијама запиши примере стилских фигура.

Када сам чуо ту катастрофалну реченицу, побелео сам као зид, па пожутео као лимун, а онда од беса поцрвенео као паприка. Бубњало ми је у глави и зујало у ушима. Осећао сам се као да ћу пропасти у црну земљу. Стид ме је појео у секунди. Млађа сестра, дежурно њушкало, доказала је да је свезнајућа породична алапача када је за време породичног ручка, пред целом фамилијом закокодакала: „Ђорђе се заљубио!“

Епитет:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Поређење:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Персонификација:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ономатопеја:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. У народој реченици подвуци стилске фигуре и испиши њихове називе.

Стара, подерана ципела зинула је као крокодил.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_